Քրիստոնեական հումանիտար-տնտեսագիտական բաց համալսարան

Քրիստոնեական հումանիտար-տնտեսագիտական բաց համալսարան (ՔՀՏՀ) (ռուս.՝ Христианский гуманитарно-экономический открытый университет (ХГЭУ) ), քրիստոնեական աշխարհայացքի վրա հիմնված առաջին հոգևոր-աշխարհիկ ծրագրով աշխատող համալսարանը Ուկրաինայում։ Հիմնադրվել է Օդեսա քաղաքում 1997 թվականին, ռուս և ուկրաինացի մտավորականների և հոգևորականների կողմից։ ՔՀՏՀ-ում ուսուցանվում են տարբեր մասնագիտություններ՝ տնտեսագիտություն, աստվածաբանություն, իրավաբանություն, հոգեբանություն, լրագրություն, միջազգային հարաբերություններ, բիզնես կառավարում, լեզվաբանություն և այլն։ Ուսուցման ձևերն են՝ առկա, հեռակա, հեռավար։ Բակալավրական և մագիստրոսական ծրագրերը ուսուցանվում են ռուսերեն և անգլերեն։ Բոլոր մասնագիտությունների համար գործում է դոկտորանտուրա։


== Ընդհանուր տեղեկություն ==
Որպես հասարակական համալսարան ՔՀՏՀ-ն հանդիսանում է Ուկրաինայի Գիտությունների Ազգային Ակադեմիայի Կենտրոնական հումանիտար կրթության կառուցվածքային ստորաբաժանում, եռակի հավատարմագրված է Բարձրագույն կրթության Միջազգային խորհրդի (International Council for Higher Education, Ցյուրիխ, Շվեյցարիա) կողմից։
Համալսարանը մտնում է Համալսարանների Մեծ խարտիա («Magna Charta Universitatum») եվրոպական համալսարանների համայնքի մեջ և հանդիսանում է Եվրասիական հավատարմագրական ասոցիացիայի հիմնադիրներից ու անդամներից մեկը, որն էլ մտնում է Համաշխարհային հավատարմագրական ասոցիացիայի (ICETE) կազմի մեջ, ինչպես նաև միջազգային այլ կազմակերպությունների անդամ, համագործակցում է ուկրաինական, ռուսական, եվրոպական, ամերիկյան աշխարհիկ և քրիստոնեական համալսարանների հետ։
ՔՀՏՀ-ն հանդիսանում է հոգևոր-աշխարհիկ կրթական հաստատություն, որտեղ պրոֆեսորադասախոսական անձնակազմը և ուսանողները մեծ մասամբ պատկանում են քրիստոնեական դավանաքներին և դրանց հարանվանումներին՝ բապտիստներ, ուղղափառներ, կաթոլիկներ, հույն-կաթոլիկներ, հիսունականներ, ադվենտիստներ, մեթոդիստներ, պրեսբիտերականներ և այլն։ Խոստովանության կամ հավատո հանգանակը ընդհանուր է բոլորի համար։ Համալսարանում չկան տարանջատումներ ըստ կրոնական հիմքի, բոլոր քրիստոնյաներին համախմբում է հավատն առ Աստված և ճշմարտության միակ չափանիշը Աստվածաշունչն է։


== Պրոֆեսորադասախոսական անձնակազմ և ղեկավարություն ==
ՔՀՏՀ-ի պրոֆեսորադասախոսական անձնակազմի հիմնական մասն են կազմում Ուկրաինայի գիտությունների ազգային ակադեմիայի աշխատակիցները։ Ներկայումս համալսարանի դասախոսական կազմում կան 10 ակադեմիկոս, 26 պրոֆեսոր և գիտությունների դոկտոր, 55 գիտությունների թեկնածու և ավելի քան 60 ասպիրանտ, պրակտիկանտ և դոկտորանտ։ Համալսարանում պարբերաբար աշխատում են արտասահմանցի դասախոսներ։ Դասախոսություններով հանդես են գալիս Ուկրաինայի Բարձրագույն Ռադայի պատգամավորները։

Ռաստիսլավ Կռիժանովսկի Ալեքսանդրովիչ, ՔՀՏՀ-ի ռեկտոր (1997 թվականից), տնտեսագիտական գիտությունների դոկտոր, պրոֆեսոր, ակադեմիկոս, Օդեսա տարածաշրջանի Քրիստոնեական դավանանքի Հոգևոր խորհրդի անդամ, Ուկրաինայի Ավետարանչական դաշինքի նախագահ, Օդեսայի Պերեսիպյան եկեղեցու անդամ
Ելենա Նիկոլաևնա, գիտաուսումնական և նորարարության գծով պրոռեկտոր (1997 թվականից), տնտեսագիտության և կառավարման ֆակուլտետի դեկան, Ուկրաինայի Գիտությունների ազգային ակադեմիայի շուկայի և տնտեսական-էկոլոգիական խնդիրների հետազոտական ինստիտուտի գլխավոր գիտական աշխատակից, տնտեսագիտական գիտությունների դոկտոր, պրոֆեսոր, ակադեմիկոս
Եվգենի Դոմանյուկ Ալեկսանդրովիչ, ՔՀՏՀ ուսումնական մասի պրոռեկտոր (1997 թվականից), տնտեսագիտական գիտությունների թեկնածու, պրոֆեսոր
Պյոտր Պավլյուկ Արկադևիչ, ՔՀՏՀ-ին առնթեր Հումանիտար աստվածաբանական ակադեմիայի ռեկտոր, սկսած 2004 թվականից, աստվածաբանական գիտությունների դոկտոր, հոգևոր ծառայության դոկտոր, պրոֆեսոր, ակադեմիկոս
Վալերի Սավելյև Յակովլեվիչ - Իրավական հարցերի և արտաքին կապերի գծով փոխռեկտոր։


== ՔՀՏՀ-ի գործընկերներ ==
Համալսարանը կնքել է միջազգային գործընկերության համաձայնագրեր մի քանի համալսարանների հետ, ինչը «երկրորդ դիպլոմ» ունենալու ծրագրերով աշխատելու հնարավորություն է տալիս.

Մոսկվայի Հումանիտար-Տնտեսագիտական համալսարան (1997 թվականից)
Վիեննայի Միջազգային համալսարան (2002-2011 թվականներ)
Ֆլորիդայի Դավիդ Լիվինգսթոնի անվան Ամերիկյան համալսարան (2009 թվականից)


== Մրցանակներ և ճանաչում ==
Համալսարնը պարգևատրվել է Սորբ Սոֆիայի շքանշանով, արժանացել է միջազգային «MILLENNIUM AWARD» մրցանակին (Օքսֆորդ, Անգլիա) և այլ պատվավոր պատվոգրերով։ 

2007 թվականին ՔՀՏՀ-ն մտել է Ուկրաինայի լավագույն համալսարանների յոթնյակում, արժանանալով «Визнання року-2007» մրցանակին
2008 թվականին համալսարանն արժանացել է «EUROPEAN QUALITY» մրցանակի («Եվրոպական որակ», Օքսֆորդ, Անգլիա)
2009 թվականին համալսարանը հայտնվել է Ուկրաինայի լավագույն համալսարնների տասնյակում` արժանանալով «Визнання року-2009» մրցանակով, այդ նույն թվականին արժանացել է նաև «Лавры Славы» միջազգային մրցանակին
2011 թվականին իներորդ տեղն է զբաղեցրել Գիտություննեի Միջազգային ակադեմիայի և բարձրագույն կրթության ցանկում (Լոնդոն, Մեծ Բրիտանիա)2010-2011 թվականներին Էրիստոնեական համալսարանի մի բաժինը` Ծովային տարածքների բնօգտագործման կոմպլեքս խնդիրների ինստիտուտը կրկնակի ստացել է «Տարվա Ձեռնարկատեր» պաշտոնական կարգավիճակ (Ուկրաինա)։


== Գրականություն ==
Островская С. Ректор ՔՀՏՀ։ "Мы за толерантность на основах прогрессивного фундаментализма"// Истории успешных компаний и людей. — 2011. — №1/2. — С. 60—61. — 82 с. — ISSN 1993-6257.
Христианский гуманитарно-экономический открытый университет// Лауреаты наград/ред. И. Копёнкина А. Веневцева. - Харьков: Известные имена, 2009. — С.176. — 378 с. — ISBN 978-966-474-033-0. — ББК 66.3(4УКР)
Христианский гуманитарно-экономический открытый университет//Лидеры предприятий/ред. Л. О.Богатова. - Донецк: "Диалог-Пресс", 2010. - 22 с.


== Ծանոթագրություններ ==


== Արտաքին հղումներ ==
Համալսարանի պաշտոնական կայք Archived 2017-06-09 at the Wayback Machine.
ՔՀՏՀ-ի պաշտոնական կայք՝ հեռահար ուսուցում